section_heading: Povijest
paragraph_text: Argentinska nogometna reprezentacija, poznatiji kao Gauchosi nastupili su pet puta u finalima Svjetskih nogometnih prvenstava uključujući i prvo finale u povijesti 1930. koje su izgubili 4:2 od domaćina Urugvaja. U svom sljedećem finalu 1978. pobijedili su Nizozemsku 3:1 i to na domaćem terenu i tako po prvi put postali svjetski prvaci. Drugi put im je to uspjelo s Diegom Maradonom u glavnoj ulozi. Pobjedom u finalu 3:2 nad Zapadnom Njemačkom, osvojili su Svjetsko prvenstvo 1986. u Meksiku. Ostala dva finala su izgubili 1990. i 2014. i to obadva puta protiv Njemačke. Argentina je bila vrlo uspješna i na Copa Americi, osvojivši je rekordnih četrnaest puta. Prvenstvo Južne Amerike osvojili su 1941. 1945. i 1946. Četrnaest puta su održane Pan američke igre, a Argentina je šest puta pobjeđivala na njima. 1992. osvojili su FIFA Kup konfederacija i Kirin kup, a zlatnu medalju na Olimpijskim igrama osvojili su Ateni 2004. U ožujku 2007. Argentina je prvi put dosegla prvo mjesto na FIFA ljestvici reprezentacija.